NaiveNeuron/SloPal huggingface dataset:
Hraško, Igor, poslanec NR SR (2013-12-10):
Ďakujem pekne, pani predsedajúca. Miro, mňa zaujal v tvojom prejave jeden údaj. Hovoril si o tom, že kde štát zoberie 3,5 mld. na nejaké splatenie sekery. Nuž, je tu jedna možnosť, o ktorej som už viackrát hovoril, možno tak zaobalene, možno si to viacerí neuvedomili, ale hovoril už o tom aj premiér Fico, že na Slovensko už prišla čínska banka. Možno sa nájde niekde nejaký čínsky investor, ktorý môže priniesť nejaké investície na Slovensko, a 3,5 mld. možno nerobí problém. Otázne je, že čo za to. A čo môže taká malá krajina ako Slovensko ponúknuť takej veľkej Číne? No čoho má Čína nedostatok? Má dostatok lacnej pracovnej sily, dostatok materiálu, akéhokoľvek, ale má povedzme málo vody. A tu môže byť kameň úrazu. Takže musíme si dať pozor, aby to náhodou neskončilo aj týmto spôsobom. V každom prípade súhlasím s tebou, že vláda sa síce snažila urobiť rozpočet, ktorý by bol vyhovujúci, ale vyhovujúci v prvom rade pre ňu. A tieto škrtania, o ktorých hovoril pán Číž, že či sa ešte viacej má škrtať, no malo by sa škrtať, ale nie tam, kde to uškodí tým bežným ľuďom, ale škrtať tam, kde by sa reálne dalo naozaj ušetriť. Ďalší kolegovia hovorili o reforme ESO. No tu sa tiež hádzalo miliónmi, stovkami miliónov, ale reálne sme naozaj nevideli, že kde, z čoho. Zatiaľ len čo sa stretávame práve s verejnou správou, tak všade sú problémy, a tie dokumenty, ktoré majú chodiť, tak chodia takým zaujímavým spôsobom. Takže tam tiež zatiaľ nevidíme naozaj tie možnosti toho šetrenia. Ja som poprosil pána ministra Kaliňáka, nech mi ukáže presne, že ktoré budovy sa kde presunuli, aké úrady, kde sa ušetrilo, koľko, akým spôsobom, ale toto zatiaľ tuná nebolo. Takže zatiaľ sú to len nejaké fiktívne peniaze, ktoré sa akože ušetrili, ale uvidíme, ako to bude ďalej. V každom prípade súhlasím s tebou, že tento rozpočet nie je nastavený dobre.
A. Belousovová, podpredsedníčka NR SR: (2008-02-08):
A slovo má pán poslanec Šimko, nech sa páči.
Brocka, Július, poslanec NR SR (2013-04-16):
Dve vety. Dámy a páni, ďalší návrh, jeden z tých 150, ktoré som očakával, 500 mil. eur, keď táto vláda nevyhodí do luftu, ale ich premení na 10-tisíce pracovných miest, to je cesta. To je smer. Ďakujem, Ivan.
Bugár, Béla, podpredseda NR SR (2019-09-18):
Toto hlasovanie ruším a prosím vás, zapnite mikrofón pánovi poslancovi Galekovi.
Holečková, Martina, poslankyňa NR SR (2023-11-14):
Ďakujem veľmi pekne za slovo, pán predseda. Pán minister, ja vás chcem ubezpečiť, keďže KDH má jednu tvár, tak pred voľbami, ako aj po voľbách, a my sme sľubovali, že do vlády so SMER-om nepôjdeme a náš sľub sme aj dodržali, a musím povedať, že od KDH nikto nič nedostane bianko šek, žiadny zákon nebudeme podporovať len preto, že niekto povie, že tu budeme obchodovať s vládou. Nie, KDH nebude obchodovať s vládou, budeme veľmi zodpovedne sa stavať k obsahom daných zákonov a podľa toho budeme hlasovať a úprimne sa priznám, že po tom, ako dneska ste neotvorili doobeda schôdzu, ja si neviem predstaviť sedieť s ľuďmi v koalícii, ktorí jednoducho odmietli diskutovať o nemiestnom správaní podpredsedu parlamentu. Ďakujem.
Kmec, Stanislav, poslanec NR SR (2019-06-26):
Ďakujem. Vážený pán predsedajúci, v rozprave vystúpili dvaja poslanci prihlásení písomne a jeden poslanec prihlásený ústne. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2002-05-24):
M. Demeš, predseda Správnej rady Všeobecnej zdravotnej poisťovne: Len správu? Lebo materiál bol.
Hrušovský, Pavol, podpredseda NR SR (2011-09-13):
Pán poslanec Pelegrini.
Saloň, Marián, poslanec NR SR (2022-04-28):
Ďakujem pekne. Pán kolega, ja ocením vašu slušnosť, vášho vystúpenia, možno som očakával niečo iné, ale beriem s tým, že tiež sa chcem venovať tej časti, kde ste hovorili, že nikto nechodí za prokurátormi a za policajtami, no aj tie legálne odposluchy z minulého roku vyšetrovateľov NAKA hovoria o tom, že kde sa minister nachádzal, bola to Špeciálna prokuratúra, kto u ministra sedel, bol to prokurátor Kysel, prokurátor špeciálnej prokuratúry, čiže o tom by mohla vzniknúť diskusia. A zase to isté, čo aj kolega spomínal, že vyžiadal si konkrétne čísla spisov a konkrétny spis, aby mu bol donesený. Áno, dnes už to nebohý generál Lučanský potvrdiť nemôže, ale potvrdil riaditeľ pobočky NAKA v Bratislave, že áno, taký spis bol od jeho nadriadených vyžiadaný s dôvodom, že to chce minister, čiže je veľká škoda, že ste nevyjadril včera svoj názor hlasovaním, čo sa týka ministra vnútra, lebo ste nebol prítomný na hlasovaní, resp. buď ste nehlasoval, ale O. K. Spomínal ste generálneho prokurátora, že generálny prokurátor rozhodol vo veci vzneseného obvinenia, o ktorom sa dnes bavíme, no nerozhodol. On splnomocnil námestníka špeciálnej prokuratúry, vyňal špeciálneho prokurátora a zároveň tým pádom aj seba z tohto procesu, takže generálny prokurátor nerozhodol. A vy ste pri tom vo svojom vystúpení navodil takú atmosféru, že vlastne tým, že idete vydať Roberta Fica na väzobné stíhanie, že dáte súhlas, zahlasujete za, že nám robíte vlastne nejakú láskavosť, že prečo vy by ste mali dôvod nám pomáhať, keď sudca rozhodne o tom, že on do tej väzby nepôjde, resp. keď sa dostane z nej vonku, takže tomu politicky vlastne pomôže. Čiže vy ste vlastne ako keby vytvorili ospravedlnenie pre to, aké rozhodnutie idete prijať. A... (Prerušenie vystúpenia časomerom.)
Kéry, Marián, poslanec NR SR (2019-06-25):
Opätovne ďakujem za slovo. Vážený pán predsedajúci, panie poslankyne, páni poslanci, dovoľte mi, aby som za skupinu poslancov Národnej rady Slovenskej republiky uviedol návrh zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Cieľom nášho návrhu je predovšetkým posilnenie podpory rodín s deťmi v útlom veku a zvýšenie ich príjmov. Navrhované úpravy poskytovania rodičovského príspevku tvoria neoddeliteľnú súčasť právnych úprav, ktorými štát aktívne podporuje rodiny s deťmi a prispieva na zabezpečenie starostlivosti o dieťa do troch rokov veku alebo o dieťa s dlhodobo nepriaznivým zdravotným stavom až do veku šiestich rokov. Hlavným cieľom nášho návrhu zákona je zmierniť stratu príjmu zo zárobkovej činnosti rodičom, ktorí pred narodením dieťaťa vykonávali zárobkovú činnosť a platili poistné na nemocenské poistenie, resp. boli nemocensky zabezpečení, a z dôvodu starostlivosti o dieťa im bolo poskytované materské, a znížiť rozdiel medzi materským a rodičovským príspevkom. Takýmto rodičom navrhujeme poskytovať rodičovský príspevok vo vyššej sume, t. j. v sume 370 eur mesačne, čo predstavuje zvýšenie o cca 150 eur mesačne oproti súčasnej sume rodičovského príspevku. Aj pre ostatných rodičov navrhujeme poskytovať rodičovský príspevok v nižšej sume, avšak tiež navrhujeme zvýšiť rodičovský príspevok o približne 50 eur mesačne oproti súčasnej sume na sumu 270 eur mesačne. Ďakujem za úvodné slovo.
Viskupič, Jozef, poslanec NR SR (2012-07-02):
Ďakujem. Tvrdé slová na záver. A ja som iba chcel jeden, jeden malý moment, ktorý som si aj zvykol používať, a to je slová zneužívať a využívať. Čiže myslím si, že asi si mal na mysli, že využívajú systém, a nie zneužívajú, lebo systém aj tuná predkladatelia, aj tak nastavoval niekto iný. A ak nie sú mimo práva, tak si myslím, že ho využívajú, i keď v mnohých ľuďoch práve to, tie zle nastavené parametre spôsobujú problémy, a možnože práve aj v tomto sa mýliš ty. Ďakujem.
Kamenický, Ladislav, poslanec NR SR (2014-05-14):
Vážený pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru, výboru pre hospodárske záležitosti a Výboru Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbor, výbory uvedený návrh prerokovali do 30 daní a gestorský výbor do 32 dní od jeho prerokovania v prvom čítaní na schôdzi Národnej rady. Dajte, prosím, hlasovať.
Laurenčík, Milan, podpredseda NR SR (2021-02-26):
Faktickú poznámku má pripravenú aj pán poslanec Ľuboš Blaha, nech sa páči.
Kuriak, Milan, poslanec NR SR (2021-06-30):
Ďakujem za slovo. Igor, neboj sa falošných ľudí, oni sa boja čím ďalej viac. Vedia prečo. Boj proti mafii dotiahni do konca, ešte stále máš dosť ľudí okolo seba a dôvera od ľudí, od tých bežných, ktorí ti dali dôveru a OĽANU pred poslednými voľbami, sa vracajú späť. Mám s tým v poslednej dobe dosť veľa skúseností. Pamätám si tvoje odvážne rozhodnutie pred rokmi, keď si sa ako úspešný podnikateľ rozhodol vzdať svojho pohodlia a rozhodol si sa bojovať proti mafii. Proti falošným ľuďom a zlodejom ako Mečiar, Slota, potom Fico, Pellegrini, Kaliňák a ďalší ich spolupáchatelia (ruch v sále) pri ničení (zaznenie gongu) Slovenska, pri ničení životov mnohých ľudí. Ľudia, ktorí slúžili roky zlu, mafii, oligarchom, nemajú právo urážať a ponižovať človeka, ako si ty, a nadávať ti do zlodejov. Tu naozaj platí, že zlodej kričí, chyťte zlodeja. Títo ľudia by sa mali hanbiť niekde v tmavom kúte a tichučko čakať na zhovievavosť spravodlivosti. Títo ľudia nemajú právo sa postaviť pred mikrofón a kamery a s naškrobeným úsmevom v drahých oblekoch klamať, ohovárať a osočovať čestných ľudí. Je smutné, že niektorí ľudia ich v tom svinstve ešte aj podporujú a dávajú im dôveru. SMER 1 a 2 nám tu vládol neuveriteľne dlhých 12 rokov a napáchal obrovské škody. Neprimerane, nekresťansky zvýšili sebe a svojim blížnym životnú úroveň. Ty si im svojou odvahou, vytrvalosťou a dlhoročným bojom za práva bežných ľudí prekazil ich bezprácny biznis cez politiku, za cudzie spoločné peniaze, za mozole iných. Oni, spolupracovníci s mafiou, si toto chcú užívať naďalej a robia všetko pre to, aby sa znova... (Prerušenie vystúpenia časomerom.)
Pročko, Jozef, poslanec NR SR (2023-11-24):
Ďakujem veľmi pekne. Pán Gašpar, hovoril si o tom, že toto je pomsta. No pomstu tu robí Šutaj Eštok, pretože vymenovať ľudí, ktorým dôveruje, jasné, ale celé to je o tom, že ideme odstrániť tých policajtov, ideme policajtom pohroziť, tým policajtom, ktorí tu urobili čestnú a poctivú robotu. Musíme tam zase dať opäť tých, ktorým keď Fico povie, že toto budeš robiť, tak bude šúchať nožičkami. Musíme dať policajtom, ktorí budú vyšetrovania mariť, ktorých, tých obvinených, obvinených budú prepúšťať. Pán Gašpar, a ja neviem, či si ty nepočúval, ale ja som hovoril o zákone 219, nie zákone z 90. rokov. Ja som hovoril o zákone o ochrane oznamovateľov, tento porušil. Hovoril si o kulte hanby. Vieš čo? Áno, ja sa hanbím. Ja sa hanbím, ja sa hanbím za to, čo ste predvádzali. Hovoril si o nahrávkach, hovoril si o tom... (Reakcia z pléna.) Neprerušujte ma a buďte ticho! Hovoril si o tom... (Neutíchajúci ruch v sále.) Prosím vás, môžte ich upozorniť, nech ma neprerušujú. Teraz pred chvíľkou Malatinec hovoril, že... (Prerušenie vystúpenia predsedajúcim. Ruch v sále.)
Kollár, Boris, predseda NR SR (2021-10-05):
V rozprave vystúpi pán poslanec Čepček.
Vážny, Ľubomír, podpredseda vlády SR pre investície (2014-11-10):
Zas pomerne veľa nezmyslov. Eurofondy nejdú realokovať, pán poslanec Matovič, a na rýchlostné cesty, vás ubezpečujem, všetky europrostriedky sú už dávno vyčerpané. To znamená, naozaj nejde to realokovať a pol roka vybavovať s Európskou komisiou. Je to pomer medzi Kohéznym fondom, ERDF a inými. Čiže ak by to išlo, tak určite to radi urobíme. A naozaj ten zmysel toho bol, že sme vyčerpali všetky prostriedky na rýchlostné cesty a stále bolo treba iné riešiť, a preto sme sa pustili do scenára PPP. Ubezpečujem vás aj o tom, že premiér Robert Fico nemanažoval R1 ako takú, koncesnú zmluvu som podpisoval ja. A je to rok a pol dlhý proces. A stopercentne vám garantujem, že ma nemanažoval v tomto. A tiež vám garantujem to, že som nedostal za to žiadnu províziu. Ak si myslíte, že som ju dostal, dokážte to, zažalujte to, to je vážny trestný čin. To nie je len tak, ako si to vy predstavujete. A ešte posledné skomentujem. Samozrejme, medzinárodný tender, to znamená, asi by sme mali dostať provízie od veľkých francúzskych, nemeckých, španielskych konzorcií. To tak v živote celkom nefunguje. Posledné, čo ešte poviem. Ja, tu prekrucujete tiež, som sa vyjadril svojho času, že finančné náklady na výstavbu formou PPP sú cez PPP o 50 až 70 % vyššie ako konvenčnou alebo eurofondovou formou. To je pravda, ale neviem, či vy hovoríte alebo denník Pravda, ktorý citujete, hovorí, že náklady na PPP sú o 50 až 70 % drahšie. Je to zásadný rozdiel, ešte raz hovorím. Porovnávajte hrušky s hruškami a jablká s jablkami. Ak tu porovnáte investičné náklady, tak sú skoro rovnaké, to už som pred chvíľou povedal, či už sa ide formou PPP, konvenčnou alebo eurofondovou, sú plus-mínus 10 % rovnaké. Čo sa týka tej ceny, už ste si ju namodelovali, je taká, že nie 800 mil., ale 300 mil. to malo stáť. Ešte raz, urobte niečo a potom môžete vidieť, koľko čo stojí v reáli, ale nezanechajte za sebou mesačnú krajinu, ako ste to urobili, urobte niečo tak, aby sa to aj skolaudovalo. Príprava, realizácia, tender, kolaudácia, to je proces, ktorý trvá v diaľniciach dva-tri roky, niekedy päť rokov, s prípravou sedem rokov. Skúste to urobiť a potom kritizujte, potom budem vašu objektívnu kritiku brať naozaj objektívne. Ale, kritiku od úbožiakov, ktorí za sebou zanechali spálenú zem, ktorí nič neurobili, tak túto kritiku naozaj neberiem. Ja beriem kritiku od tých ľudí, ktorí niečo za sebou zanechali a ktorých si vážim. Ďakujem. (Potlesk.)
Kondrót, Maroš, poslanec NR SR (2015-11-20):
Vážený pán predseda, v rozprave vystúpila pani poslankyňa Mezenská, ktorá nepodala pozmeňujúci návrh, dajte preto, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy a bolo prednesené v rozprave.
Číž, Miroslav, podpredseda NR SR (2014-12-03):
Ďakujem aj ja. Vážené kolegyne, kolegovia, teraz v zmysle rokovacieho poriadku požiadal o vystúpenie minister práce, sociálnych vecí pán Richter, má slovo. Pripraví sa pani poslankyňa Vášáryová.
J. Tkáčová, poslankyňa: (2007-06-20):
V našom výbore sa ale stáva zvykom, že sa cezeň pretláčajú takéto návrhy a také zmeny, ktoré by nemali šancu v pripomienkovom konaní a vo verejnej diskusii obstáť. Ja to už považujem za škandál, čo ste si dovolili s predložením zonácie Tatier, bez dosiahnutia konsenzu, bez debaty, čo ste si dovolili v zákone o ochrane prírody a o ochrane voľne žijúcich druhov a voľne rastúcich rastlín. Robíte zákony poza chrbát celej verejnosti odbornej i laickej a robíte si jednoducho z verejnosti srandu.
P. Paška, predseda NR SR: (2007-11-28):
(Hlasovanie.) 141 prítomných, 94 za, 1 bol proti, 46 sa zdržalo. Body 1 až 13 sme odsúhlasili.
Laššáková, Jana, podpredsedníčka NR SR (2013-12-16):
O slovo požiadal pán navrhovateľ. Chcete? Dobre, ja som... (Reakcia predkladateľa.) Lebo ste povedali, že idete za pánom poslancom Zajacom. Nech sa páči, pán poslanec Mikloško, ktorý je písomne prihlásený do rozpravy, a potom bude možnosť prihlásiť sa do rozpravy ústne. Nech sa páči.
Sulík, Richard, predseda NR SR (2010-11-05):
Ďakujem. Ja by som tiež chcel povedať, že oceňujem toto ospravedlnenie. Takisto oceňujem reakciu pána Čaploviča včera večer. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Prepáčte mi, ešte k tomu predošlému bodu by som chcel oznámiť, že prerušujem rokovanie o tomto bode programu. Takže pokračujeme teraz novelou zákona č. 120/1993 Z. z. Návrh zákona je pod tlačou 150, návrh na jeho pridelenie na prerokovanie výborom je v rozhodnutí č. 139. Dávam slovo poslancovi Jozefovi Burianovi, aby za skupinu poslancov návrh zákona uviedol. Pán poslanec Burian sa tu nenachádza. Dávam slovo niekomu inému, kto je podpísaný pod týmto zákonom. (Hlasy v sále.) Pani poslankyňa Laššáková, nech sa páči.
Bugár, Béla, podpredseda NR SR (2010-11-04):
Páni poslanci, panie poslankyne, prepáčte pán minister, trošku väčší kľud. Panie poslankyne, ja viem, že tu sa veľmi dobre rozpráva, ale zle sa to počúva. A páni poslanci dupľom, lebo vy máte silnejší hlas. Pán poslanec Galbavý, vaše miesto je v prvej rade, nech sa páči. Ďakujem pekne, pán minister, nech sa páči, môžete pokračovať.
P. Hrušovský, predseda NR SR: (2005-10-27):
(Hlasovanie.) 123 prítomných, 98 za, 20 proti, 5 sa zdržalo. Návrh sme schválili. Otváram rozpravu o vládnom návrhu zákona o ochrane zdravia ľudí. Konštatujem, že do rozpravy sa nehlási z prítomných pánov poslancov žiaden. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúci a doplňujúcimi návrhmi s odporúčaním gestorského výboru...
Hrušovský, Pavol, podpredseda NR SR (2010-12-14):
Hlasujeme, páni poslanci. (Hlasovanie.) 143 prítomných, 79 za návrh, 60 proti, 4 sa zdržali. Národná rada návrh zákona schválila. Poprosím teraz pána poslanca Madeja, aby z poverenia ústavnoprávneho výboru Národnej rade predložil návrhy hlasovaní o prerokovávanom návrhu poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , ktorý prerokovávame ako tlač 127. Pán poslanec, máte slovo.
Hrnčiar, Andrej, podpredseda NR SR (2017-09-07):
Pán poslanec Droba.
J. Tkáčová, poslankyňa: (2008-09-11):
Po druhé podľa Zákonníka práce asi šesť profesií odvádza výšku svojich miezd ako násobok minimálnej mzdy, čiže nedotkne sa toto opatrenie iba tých 2 %, ktorí poberajú najnižšiu mzdu, ale aj týchto šesť profesií. A stúpajúce mzdy sa, samozrejme, premietnu do cien výrobkov a služieb a tieto ceny budú rásť. A na druhej strane chcete trestať podnikateľov a poskytovateľov služieb za to, že dvíhajú ceny. A po tretie vždy, keď sa dvihne minimálna mzda, stúpnu odvody zamestnancom, zamestnávateľom aj živnostníkom. A ja si myslím, že toto je ten pravý dôvod, prečo sa stále, neustále dvíha minimálna mzda – vytiahnuť peniaze od zamestnancov, od zamestnávateľov, od živnostníkov. A to nie je sociálna politika. Ďakujem.
Mazurek, Milan, poslanec NR SR (2021-11-12):
Dobre. Čiže sme dosiahli presne to, čo som čakal. Nikto z nich mi nepovedal, akým spôsobom podľa nich tieto opatrenia budú vplývať na to, že to zníži počet pacientov, keď to rok a pol nefungovalo. Pán Krajčír, trepete úplné nezmysly, lebo za prvé tu nie sme tu na covidovom oddelení a za druhé vypočujte si tú reláciu Hovorme spolu, kde vaši trápni provládni odborníci odmietli ísť konfrontovať svoje názory na tieto opatrenia s inými odborníkmi. A tam bol pán docent Török z Východoslovenského ústavu srdcových a cievnych chorôb, ktorý priamo lieči týchto pacientov a má patentovanú špičkovú pľúcnu ventiláciu a vysvetľoval, ako rúška fungujú. A jasne tam povedal, že ak máte to rúško viac ako štyri hodiny na tvári, je to kontraproduktívne, pretože sa tam zachytáva vlhkosť, a keď potom idete cez nemocnice, tak tam zbierate tzv. nozokomiálne infekcie, tie vírusy atď., a tie majú na stene toho rúška ideálny priestor na to, aby sa množili, a vy ich vdychujete do seba. Toto hovorí docent Török, a preto povedal, že keď rúško nemeníte každé štyri hodiny a nepracujete s ním podľa tých konkrétnych inštrukcií, ktoré sú pre chirurgov, tak sú bezcenné a kontraproduktívne! Ja som si tento respirátor vytiahol zo šuflíka po roku, vy každý jeden z vás tu nosíte rúška celé dni, niektorí nosia bavlnené handry neustále dokola, ak si ho nemeníte každé štyri hodiny, je to kontraproduktívne. Tak mi nedávajte prednášky. A vypočujte si tieto názory a premýšľajte nad tým, prečo vaši vládni odborníci, ktorí majú plnú hubu rečí o tom, ako sa to má robiť, nie sú ochotní tieto svoje názory konfrontovať s inými odborníkmi. Nie sú ochotní ísť do televíznej debaty, nie sú ochotní ísť do internetovej debaty, skrátka, cúvnu, zľaknú sa a potom sami s moderátorom predtým na dohodnutých otázkach, ešte keď sme videli aj toho Krčméryho, keď povedal, na takej otázke sme sa nedohodli, prečo mi ju dávate? Takto potom manipulujú s verejnou mienkou. To je presne ten problém. A z môjho pohľadu je Benčík fašista. Nie preto, že hovorí, že je antifašista, ale pretože sa ako fašista správa, že hlasuje za fašistické návrhy, že vyzýva k obmedzovaniu slobody a práv iných, že vyzýva k obmedzovaniu slobody pohybu iných a to robili fašisti!
Danko, Andrej, podpredseda NR SR (2024-10-02):
Už to nepoviem a, prosím, k téme. Ospravedlňujem sa.
Kleinert, Dana, poslankyňa NR SR (2024-06-11):
Dobre, už to ide. (Rečníčka reaguje na spustenie funkčnosti mikrofónu.) Pán Michelko, ono je hrozne zaujímavé, ako vy tu farbisto popisujete veci, ktoré ste tu počuli a počúvate tu týždne a celé to tak opíšete a v zásade to tu nikto nepovedal. A ono sa to deje asi zjavne vo vašej hlave a ono, ak by ste chceli byť poctivý, tak fakt si pozrite normálne všetky tieto naše argumenty, ktoré sme vám dávali, či tu alebo na výbor, na výbore. Ale tieto veci, čo ste tu dávali, sme my rozhodne nehovorili. Takže je to zaujímavé. Chcela by som sa dotknúť toho, ako vy chcete, aby tá rada zabezpečila objektivitu svojho rozhodnutia. Pretože ak chce zasiahnuť do nejakého rozhodnutia odbornej komisie, tak na to, aby to urobila poctivo, si musí preštudovať všetky tie projekty, pretože nemôže si povedať, že „ó tento sa mi páči, no tak tento teda? Na tento mi volal pán Michelko? To je on?“ Tak snáď sa musí akože pozrieť na to, potom objektívne na všetky, takže robí dvojitú prácu. Potom by ma zaujímalo, ako bude to prefinancovávanie, veď tam už nejaký balík financií bol rozdelený. Kto to všetko bude sprocesovávať, za koľko, aké na to použijete ľudské zdroje. Akože veď tam je toľko vecí a faktov, ktoré vy jednoducho sa snažíte úplne odignorovať. Ale ono je, je to jasné, že to je vašou motiváciou, proste mať tú moc a byť proste na telefóne a rozhodovať o tom, vy alebo ľudia zo SNS, alebo ja už neviem kto. Je to v zásade jedno, pretože je to veľmi nesprávne nastavené. A ono je vlastne hrozné, že táto krajina má množstvo problémov, ktoré sa tu dlhodobo nabaľujú. My nie sme schopní ani spraviť kvalitný servis slabším, zraniteľnejším, akýmkoľvek menšinám, ľuďom s rôznymi typmi problémov. Táto krajina nie je schopná ani poskytnúť kvalitný servis tým ľuďom, ktorí môžu a chcú dokázať veľa. Ľuďom tvorivým, schopným, schopným tvoriť hodnoty, zamestnávať ľudí, vymyslieť produkty, ktoré by pomáhali celej krajine, a to doma aj v zahraničí. Ale vo výsledku kvôli vám, ľuďom, akým ste vy, a s osob... ľuďom s osobnými chúťkami mať, mať moc, ktorí sú krytí koaličnými hlasovaniami. My kvôli tomu čelíme reálnej hrozbe krajiny bez kvalit... (Prerušenie vystúpenia časomerom.)
J. Burian, poslanec: (2003-07-03):
A osobne si myslím, že to nie je veľmi nejaké pravicové riešenie toto tu, to je v podstate zachraňovanie rozpočtu. Ale ja mám dosť pochybností o tom, že toto je niečím, čo pomôže rozvoju tejto ekonomiky, lebo ja to necítim len z pohľadu sociálneho zákona, ale cítim to z pohľadu tejto ekonomiky, ktorá by mala mať potenciál skôr podporovať malé a stredné podnikanie nielen vo vyhláseniach a v oficiálnych všeobecných údajoch, ale aj konkrétnymi čiastkovými zákonmi, ktoré by mali prispieť k tomuto riešeniu. Ďakujem za pozornosť. (Potlesk.) P. Rusko, podpredseda NR SR: Ďakujem, pán poslanec. Chce reagovať vo faktickej pán Madej. Nech sa páči, pán poslanec.
Žiga, Peter, podpredseda NR SR (2024-06-19):
Prezentujme sa a hlasujme. (Hlasovanie.) 137 prítomných, 78 za, 10 proti, 49 sa zdržalo. Konštatujem, že Národná rada sa uzniesla, že prerokuje tento návrh v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
Zmajkovičová, Renáta, podpredsedníčka NR SR (2013-09-19):
Pán spravodajca, prepáčte, máte ešte nadlho, lebo sme po 19. hodine?
P. Hrušovský, predseda NR SR: (2004-01-20):
(Prestávka.) (Po prestávke.)
Kollár, Boris, predseda NR SR (2022-06-22):
Ďakujem. Na reakciu na faktickú pán poslanec Vetrák.
Viskupič, Jozef, poslanec NR SR (2013-09-11):
Ďakujem. Troška ohnivejší vstup do diskusie. Ďakujem zaňho. V mnohých parametroch možno súhlasím, dúfam, že to nepôjde cestou – navždy SMER a nikdy inak –, ale obmedzovanie slobody prejavu tak ako vy, pán Zsolt Simon, takisto všetci ostatní z opozície, aj ja si dokonca myslím, že toto bude vadiť a mohlo by vadiť aj kolegom z vládnej strany, pretože občianska spoločnosť tu za ten krátky historický úsek urobila veľké veci a skôr by sme jej mali byť vďační, a nie klásť polená pod nohy aj tak apatizovanému obyvateľstvu Slovenskej republiky. Takže dúfam, že tieto naše výhrady padnú na úrodnú pôdu a strana SMER sa nevydá cestou betonácie pomerov, aby hlas občianskej spoločnosti bol zadupaný a ešte menší ako v súčasnosti. Ďakujem.
Kadúc, Miroslav, poslanec NR SR (2013-09-10):
Veľmi pekne ďakujem za tie dve reakcie. Takto by to asi malo vyzerať, že sa o tom diskutuje a že o tom diskutujú možnože aj vládni poslanci. Je škoda. že iba opoziční. Ja tie vaše argumenty, pán Sulík, aj pán Osuský, sú silné, ale predsa len nedá mi tam, že pri takomto rozložení, alebo pri jednom volebnom obvode, sa, čo sa mne teda javí ako dosť podstatné, je, že poslanci potom favorizujú témy, ktoré sú mediálne známe, aby oslovili čo najväčší rozsah voličov, a potom ustupuje do úzadia skutočný výkon politiky jeho voličov povedzme v tom regióne, kde ten poslanec je najviac poznateľný a známy, kde má aj akú-takú dôveru, a občania ho poznajú nielen z politiky možno, ale aj z osobného života. Preto hovorím, že ja tendujem k tomu, aby sme mali viac volebných obvodov, a poslanci boli aj takto viac politicky zodpovední voči, voči svojmu regiónu, kde tá, kde reálna práca by mala byť najviac prejavená. Ale nehovorím, že váš argument je zlý. Áno, tiež je teda okej, ak ten poslanec zastupuje všetkých poslancov, čo, teda všetkých ľudí, čo teda je aj samozrejmé.
Bugár, Béla, podpredseda NR SR (2018-10-22):
Otváram možnosť sa prihlásiť ústne do rozpravy. Konštatujem, že nikto sa nehlási. Vyhlasujem rozpravu za skončenú. Pani navrhovateľka, chcete zaujať stanovisko k rozprave? Nie? Ďakujem. Pani spravodajkyňa? Nie. Ďakujem pekne. Prerušujem rokovanie o tomto bode programu. (Reakcia z pléna.) Budeme... Áno, nech sa páči. Budeme pokračovať prvým čítaním pána poslanca Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve, tlač 1142. Pán poslanec, nech sa páči, môžte uviesť návrh zákona. (Rokovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov , tlač 1142.)
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 134 poslancov, za 54, proti 3, zdržalo sa 76, nehlasoval 1 poslanec. Tento návrh sme neschválili. A posledné hlasovanie poprosím, aby uviedol pán poslanec Jánoš k vládnemu návrhu zákona, ktorým sa mení a dopĺňa zákon č. 85/1990 Zb. o petičnom práve, tlač 1290. Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení zákona č. 214/2014 Z. z. , tlač 1290.]
Laššáková, Jana, podpredsedníčka NR SR (2014-07-10):
Nech sa páči, pani poslankyňa Kiššová, máte slovo.
Grendel, Gábor, podpredseda NR SR (2021-03-30):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Jeden, pán poslanec Hattas. Končím možnosť prihlásiť sa ústne do rozpravy. Nech sa páči, pán poslanec. Do rozpravy, čiže k rečníckemu pultu vás poprosím.
Kažimír, Peter, podpredseda vlády a minister financií SR (2014-09-17):
Ďakujem veľmi pekne za slovo. Dámy a páni, hlavné ciele novely zákona č. 540/2001 Z. z. o štátnej štatistike v znení neskorších predpisov sú nasledovné: jednak ide o snahu integrovať do zákona požiadavky platného kódexu postupov pre európsku štatistiku, v ďalšom ide o vytvorenie právneho rámca pre podstatnú elektronizáciu komunikácie úradu so spravodajskými jednotkami v rámci elektronizácie výkonu verejnej moci, v ďalšom sa snažíme vytvoriť potrebné podmienky na zníženie zaťaženosti podnikateľských subjektov realizovaným zámerom úradu v oblasti využívania administratívnych zdrojov údajov a v neposlednom rade sa snažíme upraviť niektoré ustanovenia platného zákona s cieľom skvalitniť a sprehľadniť jeho vecnú aplikáciu. Navrhované zmeny platného zákona spočívajú v europeizácii štatistiky v rámci Európskej únie. Do návrhu novely zákona sú integrované požiadavky platného kódexu postupov pre európsku štatistiku, ako aj požiadavky vymedzenia a fungovania národného štatistického systému. Navrhuje sa, aby národný štatistický systém okrem Štatistického úradu Slovenskej republiky tvorili iba tie ministerstvá a ostatné ústredné orgány štátnej správy, ktoré plnia úlohy európskeho štatistického programu a programu štátnych štatistických zisťovaní. Navrhuje sa, aby jeho koordináciou bol poverený Štatistický úrad Slovenskej republiky ako ústredný orgán štátnej správy pre oblasť štatistiky. Ďalšou skupinou zmien sú potreby elektronizácie výkonu verejnej moci, obzvlášť komunikácie medzi spravodajskou jednotkou a Štatistickým úradom Slovenskej republiky. Návrhom novely sa vytvárajú legislatívne podmienky pre podstatnú elektronizáciu komunikácie úradu so spravodajskými jednotkami tak, aby si právnické osoby a fyzické osoby stále vo väčšej miere elektronicky plnili svoje povinnosti voči štatistickému úradu, čo bude mať pozitívny vplyv na informatizáciu spoločnosti a aj na znižovanie administratívneho zaťaženia nášho podnikateľského prostredia. Z aplikačného hľadiska sú dôležité zmeny, ktoré si kladú za cieľ vytvoriť potrebné podmienky na zníženie zaťaženosti podnikateľských subjektov realizovaním zámerov štatistického úradu v oblasti využívania administratívnych zdrojov údajov. Ide o údaje, ktoré pôvodne nie sú získavané pre potreby štátnej štatistiky, ale na rozhodovanie orgánov verejnej moci alebo iných inštitúcií, ktoré ich získavajú a spracúvajú. Tieto predstavujú stále významnejší zdroj pre tvorbu štatistických údajov. Ich využívanie šetrí verejné prostriedky a znižuje zaťaženie spravodajských jednotiek. Využiteľnosť týchto zdrojov administratívnych údajov aj na štatistické účely však predpokladá, že sú zostavené metodikou, ktorá zaručí ich kvalitu a kompatibilitu s inými štatistickými údajmi. Preto sa ukladá povinnosť týmto inštitúciám pri ich získavaní a spracúvaní používať metodiku, ako aj štatistické klasifikácie a číselníky, ktoré umožnia ich širšiu využiteľnosť. Toľko na úvod. Ďakujem.
Laššáková, Jana, podpredsedníčka NR SR (2012-09-18):
Pán poslanec Želiezka, nech sa páči.
Pellegrini, Peter, predseda NR SR (2023-12-19):
Pán poslanec, môžte sa vyjadrovať k schválenému zneniu zákona v druhom čítaní? Alebo poskytovať k nemu nejaké pozmeňujúce návrhy?
A. Belousovová, podpredsedníčka NR SR: (2007-07-02):
Reakcia na faktické poznámky, pán poslanec Novotný.
Kondrót, Maroš, poslanec NR SR (2020-07-07):
Ďakujem pekne, pán predsedajúci. Podávam doplňujúci návrh skupiny poslancov Národnej rady Slovenskej republiky za SMER – sociálnu demokraciu k návrhu na zmeny v zložení výborov Národnej rady Slovenskej republiky a stálej delegácie Národnej rady Slovenskej republiky. Je to tlač 137. 1. Názov materiálu Návrh na zmeny v zložení výborov Národnej rady Slovenskej republiky a stálej delegácie Národnej rady Slovenskej republiky sa na konci dopĺňa nasledovne: „a overovateľov Národnej rady Slovenskej republiky“. 2. V bode 1 sa písmeno A „odvoláva“ dopĺňa nasledovne: „Poslanca Richarda Rašiho (nezaradený) z funkcie predsedu Výboru Národnej rady Slovenskej republiky pre nezlučiteľnosť funkcií, poslanca Róberta Puciho (nezaradený) z funkcie člena vo Výbore Národnej rady Slovenskej republiky pre nezlučiteľnosť funkcií, poslankyňu Ľubicu Laššákovú (nezaradenú) z funkcie člena vo Výbore Národnej rady Slovenskej republiky pre nezlučiteľnosť funkcií, poslanca Róberta Puciho (nezaradený) z funkcie overovateľa Národnej rady Slovenskej republiky a poslanca Jána Blcháča (nezaradený) z funkcie overovateľa Národnej rady Slovenskej republiky.“ 3. V bode 1 sa písmeno B „volí“ dopĺňa nasledovne: „Poslanca Maroša Kondróta, SMER – sociálna demokracia, za člena Výboru Národnej rady Slovenskej republiky pre nezlučiteľnosť funkcií, poslanca Ľuboša Blahu, SMER – sociálna demokracia, za člena Výboru Národnej rady Slovenskej republiky pre nezlučiteľnosť funkcií, poslanca Richarda Takáča, SMER – sociálna demokracia, za overovateľa Národnej rady Slovenskej republiky a poslankyňu Janu Vaľovú, SMER – sociálna demokracia, za overovateľku Národnej rady Slovenskej republiky.“ Ďakujem, pán predsedajúci, skončil som.
Daniš, Zoltán, poslanec NR SR (2014-11-10):
Ďakujem, pán predseda. Pán poslanec Mihál, dovoľte pár poznámok k vášmu vystúpeniu. Samozrejme, úvodom ste začali, ako ináč, nemocnicou Piešťany. Tiež ste skonštatovali, že je tam milión straty, nakoniec včera sme to počúvali celý deň o miliónovom vývare, len nie je jasné vraj, komu to išlo do vrecka. Nuž ja si radšej počkám, ja si radšej počkám na oficiálne vyšetrenie, pretože každému z nás je jasné, že nie je tomograf ako tomograf, nie je jeho cena, prosím vás pekne, vždy rovnaká. Záleží to na mnohých podmienkach na trhu. Druhú vec, a to ste si veľmi rýchlo osvojili, ja som s jedným z predkladateľov, prepáčte, s pánom Lipšicom včera diskutoval, ako on skonštruoval tých 250-tisíc, štvrť milióna ďalších, vraj ďalšia škoda. Nuž, 120-tisíc sa dalo na opravu starého CT. Akáže to je škoda, pýtam sa. Tak je nejaké vyradené, potom má šrotovú cenu, buď keď nie je odpísané, tak to je škoda, ale keď niečo sfunkčním, tak som to vložil do jeho hodnoty. Tá hodnota je v tom prístroji, môže sa predať, môže sa s ním ďalej nakladať. Žiadna škoda. Prosím vás pekne, stotisíc prišla tá nemocnica o výkony. Prosím vás pekne, však to elementárnu ekonomiku nebudem vysvetľovať. To je škoda? No však sú nejaké výkony a vždy sú aj nejaké náklady. Tak hovorme presne, keď chceme niečo hovoriť. No a, prosím vás pekne, odstupné, nie je to odstupné, zle rozhodla správna rada. Neoprávnene odvolali riaditeľa. Súd rozhodol 30-tisíc. Pýtam sa, čo to má spoločné s cétečkom? 	Takže prosím vás pekne, pán Mihál, nemiešajte hrušky s jablkami, buďte korektný a nevysielajte takéto signály do verejnosti, o ktorých... (Prerušenie vystúpenia časomerom.)
Laššáková, Jana, podpredsedníčka NR SR (2013-06-20):
Pán poslanec, poprosím vás, venujte sa téme.
Drábiková, Lucia, poslankyňa NR SR (2023-02-09):
Ďakujem za slovo. Veľmi pekne ďakujem, Anna, za predloženie tohto návrhu zákona. Je to, myslím si, že veľmi dôležitý krok. Ešte by som doplnila, že kúpa auta je v podstate pre rodinu so štyrmi deťmi, kúpa nového auta je nevyhnutnosťou, nakoľko bežné osobné auto má kapacitu iba päť miest. Čiže akonáhle príde štvrté dieťatko do rodiny, je potrebné túto kapacitu navýšiť, čo prináša ďalšie zvýšenie nákladov pre túto rodinu. Veľmi oceňujem aj prorodinné fórum, ktorého som sa mohla zúčastniť, i tebou citovanú prednášku, ktorá bola veľmi obohacujúca. A som presvedčená, že i táto maličká zmena zákona môže opäť pomôcť pri tom, aby sa ľudia na Slovensku nebáli mať viacej detí. Ďakujem.
Bugár, Béla, podpredseda NR SR (2018-06-25):
Prezentujme sa a hlasujme. (Hlasovanie.) Prítomných 131 poslancov, za 63, proti 20, zdržalo 48 poslancov. Konštatujem, že návrh nebol schválený. Pristúpime teraz k hlasovaniu o písomných odpovediach členov vlády Slovenskej republiky na interpelácie poslancov (tlač 979). (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 979.) Dávam teda hlasovať, že Národná rada berie na vedomie písomné odpovede členov vlády. Prezentujme sa a hlasujme. (Hlasovanie.) Prítomných 132, za 71, zdržalo sa 61 poslancov. Konštatujem, že uznesenie sme schválili. Teraz prosím pána, teda pani poslankyňu Editu Pfundtner, aby uviedla hlasovanie v druhom čítaní o návrhu poslancov Antala a Bastrnáka na vydanie zákona, ktorým sa mení a dopĺňa zákon č. 58/2014 Z. z. o výbušninách (tlač 966). (Hlasovanie o návrhu poslancov Národnej rady Slovenskej republiky Petra Antala a Tibora Bastrnáka na vydanie zákona, ktorým sa mení a dopĺňa zákon č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov , tlač 966.)
M. Hort, podpredseda NR SR: (2009-04-29):
S faktickými poznámkami sa na vaše vystúpenie neprihlásil nikto. A preto teraz dávam slovo pánovi poslancovi Lászlóovi Miklósovi, ktorý je prvým prihláseným do rozpravy. Nech sa páči.
Paška, Pavol, predseda NR SR (2014-04-03):
Budeme pokračovať. Pán podpredseda Národnej rady, poprosím vás ako spravodajcu.
Stančík, Andrej, poslanec NR SR (2020-07-10):
Ďakujem za slovo. Ja keď som bol malý, tak mi automaty prišli veľmi zábavné. Tam sa točili melóniky, citróniky, sedmičky, bol tam taký zvuk, prišlo mi to veľmi ako dieťaťu také audiovizuálne zábavné, no ale jak som potom zmúdrel, teda dúfam, a ostarel, tak mi to už menej zábavné prišlo. Hovorilo sa, že Las Vegas, ale nie. Las Vegas, to je jednoducho špeciálny, špeciálne mesto, kde chodia bohatí Američania sa zabaviť a minúť tisícky dolárov. Je to taká, je to taký výstrelok naozaj bohatých ľudí, ktorí si to môžu dovoliť. Ale herne nie sú žiadnym Las Vegasom. Tam, sám som bol šokovaný, keď som potom videl, že skoro v hocijakom podniku, v štvrtej alebo možno piatej cenovej som videl naozaj ľudí, ktorí zjavne nemali na to, aby sa takejto zábavke mohli venovať. Videl som ľudí, ktorí celé výplaty, ktorí si ešte požičiavali na to, aby mohli hrať s vidinou, že snáď to raz vyjde. Pre mnoho obcí je príjem z herní takým vylepšením mestského rozpočtu, no ja som presvedčený, že žiadna cena sa nevyrovná tomu, koľko rozpadnutých rodín a ľudských tragédií títo bezrukí zlodeji spôsobujú. A som preto veľmi rád, že týmto zákonom umožníme tým, ktorí majú k tým občanom daných obcí najbližšie, teda tým mestským, okresným poslancom, aby mohli podľa vlastného svedomia o tomto neduhu hlasovať a dúfam, že obmedziť. Ďakujem.
Paška Pavol, predseda NR SR (2014-09-17):
(Hlasovanie.) 81 prítomných, 79 za, 1 sa zdržal, 1 nehlasoval. Návrh sme pridelili výborom a určili lehotu na prerokovanie. Bol to jediný bod, dámy a páni, ktorý sme prerokovali. Pán poslanec Abrhan.
P. Hrušovský, predseda NR SR: (2004-12-02):
Nech sa páči, pani poslankyňa. M. Majdová, poslankyňa: Teraz budeme hlasovať o bodoch 4 a 5 spoločnej správy s odporúčaním gestorského výboru neschváliť.
Bašistová, Alena, poslankyňa NR SR (2017-06-16):
Ďakujem. Vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov (tlač 512). Národná rada Slovenskej republiky uznesením č. 600 z 9. mája 2017 pridelila predmetný vládny návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch. Predmetný vládny návrh zákona (tlač 512) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky uvedených v III. bode tejto spoločnej správy vyplývajú dva pozmeňujúce návrhy. Gestorský výbor na základe stanovísk výborov k vládnemu návrhu zákona (tlač 512) a v ich uzneseniach uvedených pod bodom III tejto spoločnej správy odporúča Národnej rade Slovenskej republiky návrh zákona v znení pozmeňujúcich návrhov uvedených v tejto spoločnej správe schváliť. Gestorský výbor odporúča hlasovať o návrhoch 1 a 2 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní vládneho návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 67 z 13. júna 2017. Týmto uznesením ma výbor zároveň poveril ako spoločnú spravodajkyňu, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Ďakujem.
Pellegrini, Peter, predseda NR SR (2015-11-12):
Ďakujem pekne, pán podpredseda. Pýtam sa, pán poslanec, či máte doplňujúcu otázku. Nech sa páči, pán poslanec Mikloško.
Figeľ, Ján, podpredseda NR SR (2014-06-05):
Nech sa páči, Jozef Mihál.
P. Prokopovič, minister dopravy, pôšt a telekomunikácií SR: (2004-02-03):
K vystúpeniam pani poslankyne Bauer, pani poslankyne Demeterovej nemám výhrady, sú to návrhy, ktoré smerujú k legislatívnotechnickej čistote, takže tam nemám výhrady, súhlasím s týmito pozmeňujúci návrhmi, alebo lepší výraz je, nemáme výhrady voči týmto návrhom. Odlišný názor mám k ostatným pozmeňujúcim návrhom, ktoré tu odzneli. Na úvod musím povedať, že ja osobne som nebol najšťastnejší, keď rozhodnutím vlády bolo poverením vypracovania tohto zákona poverené naše ministerstvo. V žiadnom prípade si nemyslím, že ministerstvo dopravy, aj keď ide o oblasť dopravy, nemôže suplovať sociálny rezort. Svedčí o tom aj fakt, že v Národnej rade je gestorským výborom výbor pre sociálne veci a bývanie. Takže z tohto dôvodu si myslím, že skôr to patrí do rezortu ministerstva práce, sociálnych vecí a rodiny. Ale keď sme to uznesením vlády dostali, snažili sa naši legislatívci urobiť zákon, nielen aby vyhovoval tej filozofii, ktorá v tomto smere na našom ministerstve je, ktorý by vyhovoval našej legislatíve, ale ktorý by bol legislatívne čistý a vyhovoval aj legislatíve Európskej únie. A teraz konkrétne k tým návrhom. Ja úplne chápem vystúpenie pani poslankyne Černej aj faktickú poznámku pána poslanca Jasovského, je to, samozrejme, nielen legitímne právo, ale aj povinnosť poslanca reagovať na občanov, ktorí ho oslovia v súvislosti s istým problémom, zvlášť pani poslankyňa Černá ako členka výboru pre sociálne veci a bývanie. Trochu ma len v tejto súvislosti mrzí, že ako pani poslankyňa, aj pán poslanec Jasovský povedali, že sa stretli so zástupcami riadiacich letovej prevádzky. Veľmi dobre. Ja som sa tiež s nimi stretol. Len na rozdiel od nich som sa stretol aj s vedením š. p. Letové prevádzkové služby a, bohužiaľ, zdá sa mi, že páni poslanci to asi neurobili. Takže informácie, ktoré majú, sú skôr čerpané z jednej strany. Ja mám informácie z jednej aj z druhej strany, a preto moje stanovisko je také, ako je. Zvlášť nechápem vyjadrenie, ktoré tu odznelo, že ten, kto bude v 12-hodinovej prevádzke, bude určite ostražitejší, bdelejší a čulejší. No, to dovoľte mi, ale to zase nepochopím, keď sa to porovnáva s 8 hodinami, že v 12-hodinovej bude čulejší. Čo potom tých prvých 8 hodín v rámci tých 12 hodín – nebol čulý? Takže trošku tie argumenty nie sú v prospech toho, že bude čulejší, ale v prospech toho, že pri tých 8-hodinových, 10-hodinových bude menšia prestávka na odpočinok a nebude tak možno tá prestávka taká dlhá ako pri tých 12-hodinových. To nepopieram. A to je, samozrejme, vážny argument. Ale nemôže to byť argumentom preto, aby sme to povyšovali nad bezpečnosť. Takže z tohto dôvodu ja trvám na tých argumentoch, ktoré som aj vo svojom úvodnom slove uviedol, a žiadam vás, aby ste v zmysle toho aj hlasovali. Ďakujem pekne.
Hrnčiar, Andrej, podpredseda NR SR (2017-10-10):
Ďakujem. Otváram všeobecnú rozpravu. Do rozpravy som dostal dve písomné prihlášky, pán poslanec Beblavý a pán poslanec Mihál. Nech sa páči, pán poslanec Beblavý.
P. Miššík, poslanec: (2009-02-06):
Hovoril si o benefitoch. Aké benefity má ten poslanec, ktorý tu je? No tak ja poviem aké benefity. Napríklad, ak je niekto predsedom vyššieho územného celku alebo ak je niekto primátorom mesta, tak má určite služobné auto, má telefón, má všetky vymoženosti, čo len existujú, a poberá tu pekne ako poslanec Národnej rady paušál, ktorý má mať práve na tieto veci ako poslanec parlamentu, že si to z tohto platí. To tiež nie je v poriadku, tam to vidím. Ale najväčší konflikt záujmov vidím, absolútne najväčší konflikt záujmov vidím v tom, že má poslanec parlamentu ako starosta, aj ako primátor väčšie možnosti vylobovať pre svoje mesto, obec viac ako ten primátor, starosta, ktorý tu nesedí. Bodka. Myslím si to, myslí si to väčšina ľudí, dokonca si myslím, že si to myslí aj väčšina ľudí na ZMOS-e. Trošku prejdem k tomu, čo pán poslanec Petrák hovoril o tom, čo ma motivovalo na podanie tohto návrhu zákona. Nič viac, len to, že sme naozaj spolu v tom výbore, nič viac, len to, že som naozaj si pozrel to, čo hovoril Dr. Orosz v 90. rokoch, ale zároveň som si vypočul a pozrel, lebo je to v archívoch Národnej rady, čo hovoril na túto tému tiež dobrý odborník a podľa mňa tiež ústavný sudca a dobrý odborník Dr. Brňák. Ten zastával skôr názor, o ktorom dnes hovorím, a neprešlo to len presne pre to isté, čo neprejde dnes v tomto parlamente, lebo si to neželala väčšina vtedajšej vládnej koalície. Pánovi poslancovi Ďuračkovi... Ja som chcel ešte dlhšie hovoriť nebudem, verím tomu, že väčšina z vás tento môj návrh zákona podporí. Ak pán poslanec Ďuračka dal otázku, že ak sa s tým vysporiadalo KDH, ak to majú usporiadané v SMER-e, či to urobíme aj my. My sme mali debatu o mojich návrhoch zákonov na našom klube a bola všeobecná podpora k tomu, že ak to neprejde v parlamente, tak ja verím a dúfam, že ten všeobecný názor, čo tam zaznel, ktorý potvrdil predseda našej strany, že to do našich stanov dostaneme. A verím tomu, že to prispeje k tomu, že ak sa to nedá upraviť v parlamente, tak nech to upravia strany, ktoré sa cítia, že sú demokratické, a ktoré si ctia to, aby každý človek robil to, na čo má, za čo berie plat, aby to robil zodpovedne a dobre. Takže vás chcem všetkých opätovne poprosiť o podporu tohto môjho návrhu. Ďakujem pekne. (Potlesk.)
Suja, Miroslav, poslanec NR SR (2022-12-08):
Ďakujem za slovo. Vážená kolegyňa, kolegovia, alebo, kolegyne, už vidím dve a tí ôsmi kolegovia asi, čo sme tu. O slobodu sa najľahšie prichádza nezáujmom, s tým musíte všetci súhlasiť. Keď sa ľudia nezačnú zaujímať o politiku, politika sa začne zaujímať o nich, a to už bude neskoro, lebo nám politika zoberie aj poslednú možnosť nejakej slobody sa vyjadrovať alebo posledné zvyšky slobody, ktoré tu ešte ostali za tejto vlády, a presne o to v tomto zákone ide. Odobrať občanom Slovenskej republiky, nech sú akejkoľvek národnosti, slobodu a právo na ich názor a diskusiu, bez cenzúry. Presne o tomto v tomto zákone, vážení kolegovia, kolegyne, ide. Takýto návrh môže predložiť len hlúpa vláda, len hlúpa vláda, ktorá sa bojí diskusie a, bohužiaľ, vláda Igora Matoviča a jeho bábky Eda Hegera a spol., presne takáto hlúpa vláda je. Takže verím, že sa tu nájde dosť príčetných poslancov, ktorí tento zákon nepodporia. Ďakujem.